கே. கணேஷ்
{{தகவற்சட்டம் நபர்
 |name = கே. கணேஷ்
 |image = Kganesh.jpg
 |caption = 
 |birth_name = 
 |birth_date = மார்ச் 2, 1920 
 |birth_place = 
 |death_date = சூன் 5, 2004
 |death_place = 
 |death_cause =
 |resting_place =
 |resting_place_coordinates =
 |residence = 
 |nationality = [[இலங்கைத் தமிழர்]]
 |other_names =
 |known_for = ஈழத்து எழுத்தாளர் 
 |education = கண்டி புனித அந்தோனியார் கல்லூரி
 |employer = 
 | occupation = 
 | title =
 | religion=
 | spouse=
 |children=
 |parents= 
 |speciality=
 |relatives=
 |signature =
 |website=
 |}}
 '''கே. கணேஷ்''' (2 மார்ச் 1920 – 5 சூன் 2004) [[இலங்கை]]யின் [[மலையகம் (இலங்கை)|மலையகத்தின்]] மூத்த எழுத்தாளர்களில் ஒருவர்.
 
 == வாழ்க்கைச் சுருக்கம் ==
 [[கண்டி]]யில் உள்ள அம்பிட்டி என்னும் இடத்தில் பிறந்த கணேஷ் கண்டி புனித அந்தோனியார் கல்லூரியிலும், பின்னர் மதுரை தமிழ்ச் சங்கத்திலும், திருவையாறு ராஜா கல்லூரியிலும் கல்வி கற்றார்.
 
 == எழுத்தாளராக ==
 நவசக்தி, லோகசக்தி ஆகிபோன்ற தமிழக இதழ்களில் கவிதைகள் எழுதினார். 1940களில் [[மணிக்கொடி]] இதழில் இரண்டு சிறுகதைகள் எழுதியுள்ளார். வீரகேசரி, தேசாபிமானி ஆகியவற்றில் சிறுகதைகள் எழுதினார். 1940களின் பிற்பகுதியில் வீரகேசரியில் ஆசிரியர் குழுவிலும், 1950களில் [[சுதந்திரன்|சுதந்திரனில்]] செய்தியாசிரியராகவும் பணியாற்றினார்.
 
 கணேஷ் [[தமிழகம்|தமிழகத்திலும்]] [[இலங்கை]]யிலும் [[இலங்கை முற்போக்கு எழுத்தாளர் சங்கம்|முற்போக்கு எழுத்தாளர் சங்கத்தை]] ஆரம்பிப்பதில் பங்காற்றியவர். 1940களின் நடுப்பகுதியில் இலங்கை வந்த எழுத்தாளர் முல்க்ராஜ் ஆனந்த் முன்னிலையில் [[இலங்கை எழுத்தாளர் சங்கம்|இலங்கை எழுத்தாளர் சங்கத்தை]] ஆரம்பித்தார். [[விபுலாநந்தர்|சுவாமி விபுலாநந்தரை]]த் தலைவராகக் கொண்ட இச்சங்கத்தின் செயலாளராக கணேஷ் விளங்கினார்.
 
 1946 இல் '[[பாரதி (சஞ்சிகை)|பாரதி]]' என்ற முற்போக்குக் கலை இலக்கிய இதழை கே. இராமநாதனுடன் இணைந்து தொடங்கி 1948 வரை நடத்தினார்.
 
 == மொழிபெயர்ப்புத் துறையில் ==
 மொழிபெயர்ப்புத் துறையில் கணேஷின் பங்களிப்பு குறிப்பிடத்தக்கது. முல்க்ராஜ் ஆனந்த், [[கே. ஏ. அப்பாஸ்]], லூ சுன், [[ஹோ சி மின்]], சாந்தோர் பெட்டோஃபி முதலிய எழுத்தாளர்களின் படைப்புக்களை கணேஷ் தமிழுக்குத் தந்துள்ளார். கணேஷின் மொழிபெயர்ப்பு நூல்களின் எண்ணிக்கை 22 ஆகும்.
 
 === மொழிபெயர்ப்பு நூல்கள் ===
 *தீண்டத்தகாதவன் (முல்க்ராஜின் ஆங்கிலப் புதினம் Untouchables (1947)
 *குங்குமப்பூ (1956, கே. ஏ. அப்பாசின் புதினம்)
 *அஜந்தா (கே. ஏ. அப்பாசின் புதினம்)
 *ஹோசிமின் கவிதைகள் (1964)
 *லூசுன் சிறுகதைகள
 *உக்ரேனிய அறிஞர் இ்வன்ஃபிராங்கோ கவிதைகள் (1994)
 *பாரதி பக்தன் பார்பரா கவிதைகள் (1989)
 
 == விருதுகள் ==
 *இலக்கியச் செம்மல் (1991), தேசிய விருது
 *கலாபூஷணம் (1995), தேசிய விருது
 *விபவியின் சிறந்த மொழிபெயர்ப்பு நூலுக்கான விருதுகள் இரு முறை.
 *[[கனடா]]வின் 'இலக்கியத் தோட்டத்தினால்' 2003 ஆம் ஆண்டுக்கான [[இயல் விருது]] அளிக்கப்பட்டது.
 
 == மறைவு ==
 கே. கணேஷ் 2004 ஆம் ஆண்டில் தனது 86வது வயதில் மலையகத்தின் தலாத்து ஓயா என்ற ஊரில் காலமானார்.
 
 == தொடர்புபட்ட கட்டுரைகள் ==
 * [[இலங்கை எழுத்தாளர் சங்கம்]]
 * [[இலங்கை முற்போக்கு எழுத்தாளர் சங்கம்]]
 
 == வெளி இணைப்புகள் == 
 *[http://noolaham.net/project/02/102/102.htm ''எத்தனை நாள் துயின்றிருப்பாய் என்னருமைத் தாய்நாடே!'' - நூலகம் திட்டம் ]
 *[http://noolaham.net/project/02/103/103.htm ''இளைஞன் ஏர்கையின் திருமணம்'' - நூலகம் திட்டம் ]
 * [http://noolaham.net/project/02/156/156.pdf ''போர்க்குரல்'' - நூலகம் திட்டம் ]
 
 [[பகுப்பு:1920 பிறப்புகள்]]
 [[பகுப்பு:2004 இறப்புகள்]]
 [[பகுப்பு:ஈழத்து எழுத்தாளர்கள்]]
 [[பகுப்பு:இலங்கை மலையக எழுத்தாளர்கள்]]
 [[பகுப்பு:பிறமொழி-தமிழ் மொழிபெயர்ப்பாளர்கள்]]